Cesarhanmun/geonobi-data huggingface dataset:
地名: 宜寧 (慶尚道, 縣（監）)
年: 1559.0

○禮曹啓, 旌表烈女論乃之閭,
                【論乃, 庶人金千同妻也。 夫死之後, 未嘗啓齒, 畫其夫像, 不廢朝夕之奠, 朔望必親往其墳而祭之。】
              
              宜寧鄕吏沈文守、
                【父母死, 廬墓三年, 朝夕哭奠, 至今二十餘年, 素衣素帶, 不輟朔望之奠。】
              
              比安百姓洪漢弼,
                【天性純孝, 其父母生時, 盡情奉養, 及其歿, 朝夕祭祀, 躬自備設, 至誠行之。 至今十年, 獨不食肉, 營立祠堂, 堂前別設寢所, 晝夜思慕, 未嘗少懈。】
              皆旌門、復戶; 南部私奴世恪、
                【其父嘗得(遂)
                    〔病〕
                  將死, 蒼皇斷指, 和藥以進, 父病遂愈。 凡父母所嗜之物, 必盡情備設。 其父之主, 捽縛其父, 要使記納其家, 而勢有所難, 世恪乃以自備之家納之, 而免其父。】
              
              宜寧
              沈安麟、
                【年逾七十, 孝恭不懈。 父母俱存, 年皆九十餘歲, 安麟不離左右, 起則身自扶持, 飮食則必先嘗以進。 其母, 疾篤, 思嘗雉味, 求之不得, 忽有一雉飛墜, 以供母, 母病稍愈。 鄕隣以爲誠孝所感。 連喪父母, 廬墓三年, 一如初喪。】
              
              固城鎭撫李世應、
                【其母得瘟病, 晝夜侍側, 百般救療差, 終不獲。 雖在瘟疫中, 治喪無闕。 率稚弟, 朝夕躬自炊爨以祭, 啜粥哀號一如初喪。 鹽醬、酒食, 不入於口, 喪葬諸需, 獨自辨備, 不責出於他兄弟之家。 親自負土成墳, 母忌之月, 則自朔至晦, 不食魚肉。】
              
              宜寧百姓仇琛,
                【連喪父母, 廬墓六年, 朝夕哭奠, 啜粥連命, 不食鹽菜。 服闋, 誠心不怠, 不輟朝夕之奠。】
              皆旌門; 南部忠義衛洪致堯、
                【爲兩大王心喪三年, 不使人知。 父歿, 執喪以哀, 每當忌月, 不食肉不聽樂, 國忌亦皆行素。 於兄弟間, 友愛和睦, 兩妹嘗患瘟病, 不忍離去, 至嘗不潔之水, 勸飮, 病妹竟致差愈。 又以己所得奴婢三口, 贖其父賤妾女, 以成父志。】
              
              天安幼學曺德粹、
                【事母盡誠, 家雖貧, 不輟酒肉之養。 如得小物, 不忍先嘗, 必袖以進。 母病苦, 泣血嘗糞, 及歿, 送終之事, 一遵《家禮》, 旣葬, 遂廬其側, 不出洞口。 親執祭物, 朝夕不懈, 啜粥三年。】
              
              比安前參奉張文瑞,
                【年四歲時, 兩親俱歿, 不食肉, 哀慕不已。 年至十歲, 追服六年之喪, 晝夜哭泣, 朝夕祭祀, 至誠而行, 服闋朔望之奠, 尤爲盡情行之。 其外祖父母之歿, 亦皆心喪三年。】
              皆賞職; 烈女淸州良女八今、
                【步兵朴銀石妻也。 其夫病死, 終夜抱屍, 哀慟哭泣, 翼日早朝, 暗入房中, 遂自縊死, 同穴以葬。】
              
              宜寧
              許安仁妻河氏、
                【其夫得重病, 百藥無效, 斷指以進, 夫病遂愈。 後以他病死, 河氏哀毁骨立, 絶而復蘇者數矣。 今至八年, 一如初喪。 嘗疽發背上, 幾至死域, 其父閔其羸毁病革, 勸之曰: "魚肉之味, 雖難强勸, 葱蒜, 乃是菜蔬, 庶可啖食, 俾扶氣力。" 河氏不從曰: "使吾食此而蘇矣, 何忍毁節而苟活? 況未必生乎?" 嗚咽痛泣, 聞者莫不流涕。】
              
              安東私婢順伊、
                【水軍金檢同妻也。 常時事夫盡情, 夫死莽于家北, 往來痛哭, 願與之同穴。 其父欲奪其節, 誓死不從, 一日縊死于亡夫墓側。】
              
              昆陽
              米乙伊,
                【百姓文愛石妻也。 惡少朴仁範, 拉以致船中, 欲爲汚辱, 投海而死。】
              皆旌門、復戶; 孝女泗川私婢光德,
                【事父母, 能竭其力, 定省, 無失其時, 出入, 必有其常。 溫凊甘旨, 適其所好, 若得食物, 不敢先嘗。 父母有疾, 常有憂色, 旣沒, 事死如生。 又事舅姑, 無異所生之親。 夫死, 三年不食酒肉蔬果, 只以粥水連命。 家雖貧, 不廢日三之奠, 大祥之日, 改着喪服, 一如初喪。 人有勸誘改節, 則泣涕固拒曰: "古人一與之齊, 終身不改, 故夫死不嫁。" 又曰: "烈女不事二夫。 古人旣如斯, 我何人也?" 言訖, 輒悲泣, 終日不食。】
              (皆)旌門; 牙山
              玉只,
                【正兵尹世文女也。 自十三歲時, 順父之志, 亦不食肉, 過三年後, 其父矜憐, 持肉强勸, 則哭泣不食曰: "行當與父一時免喪。" 云。 世文喪父九年, 猶未脫喪, 故如是云。 朝夕祭祀, 至今不廢, 雖菜粥, 隨所得必祭其父, 如以事出, 歸則必親奠以祭。】
              復戶。 皆因政府議啓也。
地名: 宜寧 (慶尚道, 縣（監）)
年: 1595.0

○慶尙右道節度使金應瑞馳啓曰: "倭賊, 咸安、鎭海、固城等海, 出沒無常, 山幕焚蕩, 殺害擄掠, 少無(忘)
                〔忌〕
              憚。 因此滋蔓, 將不勝其害, 此意言于賊將, 使之禁斷事, 黃愼處通諭, 則黃愼告于沈遊擊, 遊擊言于行長, 行長言于調信曰: ‘作賊之倭, 累次禁斷, 而恣行 云云’, 極爲痛憤。 令要時羅, 出送于宜寧, 自今以後, 距倭陣二十里外出賊者, 一一捕斬無妨事通告, 則六月晦日, 要時羅出來傳言。 臣令軍官鄭承憲往說曰: ‘汝等累年雄據他國, 固爲强悍, 而今反自定界限, 至爲無謂。 將欲不計界限, 逢輒射殺’ 云, 則時羅答云: ‘違令賊倭, 固是其罪, 死亦無憾。’ 因言曰: ‘平行長一時出來, 沈安頓吾稱名倭將, 專掌撤兵之事, 巡視各陣後, 林郞浦、豆毛浦、釜山、東萊、仇法谷、金海、德橋、安骨浦、巨濟、塲門浦, 則今明間爲先入送。 其餘六陣, 竹島陣仍存。 行長則移陣釜山, 取便水路, 迎接天使。 義智, 則昨日, 城子盡破, 從當燒燼軍幕, 移陣東萊。 加德陣, 則移于行長舊陣。 淸正則以伏兵將, 梁山
              仇法谷移(鎭)
                〔陣〕
              , 待天使, 盡數渡海云。 關白與行長言內, 凡干處置事, 一依沈遊擊及天使指揮, 若無擅定之事云云。 被擄人, 時在各陣者, 則當於入歸時, 一一留置; 已入日本者, 則天使還來時, 亦必刷出。’ 又言曰: ‘行長意欲獨留, 迎接天使, 則關白曰: 「汝豈不念平壤之事乎? 繼援之兵, 不可不置。 汝可詳審事勢, 俾無後悔」’ 云云。 大槪觀其辭意, 則頗有疑懼之狀, 以少無如此之理, 開諭入送。 同日, 金海附賊奴淡連、末叱卜、奴順文、鄭萬、奴春福、方檢七等, 出來言內, 金海、德橋、安骨浦、豆毛浦等處, 賊將撤兵次, 方治行具, 整齊舟(揖)
                〔楫〕
              , 近日入歸云云。 如此不信之徒, 反覆之言, 雖不足取信, 所聞所見, 不可不達, 具由馳啓。"上下備邊司。 備邊司回啓曰: "賊之去留, 情僞叵測, 邊將等不可恃此, 而少緩防備。 整頓兵馬, 日新待變事, 右道監司處, 行會何如?" 上從之。
地名: 宜寧 (慶尚道, 縣（監）)
年: 1597.0

○備邊司啓曰: "今午, 臣命元
              
                【金命元】
              進謁吳緫兵, 總兵曰: 天朝大軍未集, 先到之兵, 其數不多, 何必遽爲生事, 以激其怒乎?’ 答曰: ‘老爺前日, 亦有此分付, 寧有是事?’ 曰: ‘今有(搪)
                〔塘〕
              報, 已與行長等, 有相戰之事也。’ 臣答曰: ‘ 小邦則專未聞知。 請見其報。’ 總兵卽令寫字的,取來示之, 乃總兵差送(搪)
                〔塘〕
              報官周朝所報也。 其謄書草, 竝入啓。"
                【其報略曰: "十五日, 有倭船四隻, 要進宜寧, 被朝鮮水兵、人馬圍住, 打破二隻、逃回二隻, 倭奴盡皆投水而死云。"】
              答曰: "知道。"
地名: 宜寧 (慶尚道, 縣（監）)
年: 1605.0

○江原道嶺西寧越、旌善、春川、平昌、麟蹄、原州、橫城等官, 今七月十七日爲始, 東風連日大吹, 海中白鷗, 蔽天飛來, 所見駭異。 二十日夜, 下雨如注, 洪濤巨浸, 卒然橫流, 衝突客舍、官廳、軍器、倉穀, 大而僧居、小而村落, 水之所經, 盡爲漂沒, 牛馬、家藏, 亦盡漂溺無存。 春川則昭陽亭樓撥毁, 人物、廬舍, 盡數墊沒, 百穀埋損, 沙石覆沒。 登高望見, 哭聲相聞於四野, 鷄犬鳴吠於浮屋之上, 亦有著枷罪人, 浮來水上。 寧越人家, 至於三百三十九幕浮去。 嶺東則江陵府五里程外, 有水曰南大川, 自前防水, 川邊植木, 堅築堤防, 本府設立後, 自南門之外, 官奴婢幷百餘家及他百姓私奴婢數多居生。 大水猝至, 防川水口衝破, 轟突之聲, 崩山拍海, 勢掀天地, 百餘家官奴婢等卒然遇之, 罔知所措, 各聚家上, 或乘木, 木拔家破, 一時漂流, 妻子、同生一族, 同結衣帶以死。 呼哭之聲, 干雲徹霄, 凡有耳目, 不忍聞見, 府使金弘微親到南城, 大慟而已。 田畓幷千餘石地埋沙, 大小人家竝皆漂沒, 人無依接。 自大嶺至海邊, 膴膴原田, 唯見白沙彌漫, 牛馬溺死, 不知其數。 麟蹄則一百二幕漂去, 水災在嶺西尤甚慘酷。 官舍、公廨、鄕校、倉庫盡爲漂流, 官門五里, 數百年生長松木, 摧折拔根, 漂流無一, 許多田畓, 成沙作塘。 襄陽則府內百餘戶大小人家財畜, 一時漂沒, 渰死人物, 或父母子女, 或夫妻兄弟, 有全家淪溺者, 有沙汰壓死者, 閭閻街路, 哭聲徹天, 濱海之間, 積斃相枕。 高原則人家漂沒者, 一百七家, 牛馬雜畜, 亦多溺死。 金城、杅城、平康、洪川、楊口、鐵原, 水災亦爲慘酷。 慶尙道
              安東府, 本月二十日, 江漲大至, 漸成溟渤, 渺然不知津涯, 衝入府城, 南門客舍大廳及衙舍, 盡爲沈沒。 東南近郊所居官人及民人家舍, 盡爲衝激漂散而去, 各人家財, 全未收出, 蕩然一空, 三面子城, 亦爲崩頹。 映湖樓不知去處; 廬江書院盡數漂去, 大家世族百年家舍, 漂蕩無餘, 今此水災, 乃開闢以來之所未有者。 慶州則府內變爲大海, 閭舍無不墊沒; 善山則瀰滿廣野, 阡陌成海, 以至仁同、靈山、軍威、昌原、醴泉、迎日、義興、龍宮、高靈、尙州等官, 一樣牒報。 禮安、安東、靈山、草溪、宜寧、金海、昌原、咸安等官, 被害尤酷。 沿江公廨及民家衝盪漂沒, 蔽江而下流, 尸不知其數, 號哭徹天。 古之言大水者, 或謂懷山襄陵; 或謂之沈陸沒崗, 而恐未有如此之不可形言者, 其殘滅之狀, 有甚於當壬辰賊火之焚蕩乎。
地名: 河陽 (慶尚道, 縣（監）)
年: 1398.0

○宥誣告人李復陽。 初復陽告於大司成卞仲良曰: "前朝王氏庶孽興道者, 變姓爲黃, 自河陽移密陽。 河陽監務魚淵、密陽府使朴尙絅、判官權簡等, 知而不告, 前持平李申、敎授官崔關等與之交通。" 仲良以聞, 上令臺諫刑曹鞫問。 興道曰: "予初妄姓王, 及王氏滅, 改爲黃。 然予實中樞院副使鄭擢奴李金。 逃役累年, 變此姓名。" 乃召擢見之, 是實。 於是皆宥之, 唯魚淵以有告興道
              王氏者, 不窮問, 杖流之。 刑官以復陽爲誣告請罪, 上曰: "復陽所告雖非實, 然其改姓王爲黃則是矣, 不可以誣告論。"
地名: 河陽 (慶尚道, 縣（監）)
年: 1439.0

○壬寅/左議政許稠卒。 稠, 慶尙道
              河陽縣人, 字仲通, 年十七中進士試, 十九中生員試。 後恩門廉廷秀被誅, 門生故吏, 莫敢往視, 稠獨撫屍哀號, 備棺槨以葬。 庚午, 擢第, 歲壬申, 我太祖卽位, 特除左補闕, 尋遷奉常寺丞。 時禮制散失, 稠講究典籍, 務從古制。 後連遭父母喪, 凡治喪, 一依《文公家禮》, 不用浮屠法。 初, 其母手繅繭, 制裌衣以授, 稠每當忌日及時祭, 必內着, 輒誦孟郊慈母手中線詩。 嘗命子孫曰: "吾死, 必以此衣襲。" 丁丑, 拜成均典簿。 時國家草創未遑, 釋奠先聖, 頗違古制, 稠獨慨念, 乃白兼大司成權近, 求得釋奠儀式, 講明改正。 庚辰, 拜司憲雜端, 左遷完山判官。 後吏曹正郞闕, 太宗難其人, 親閱班簿, 覽稠名曰: "得人矣。" 遂以稠爲之。 丁亥, 世子朝京師, 特拜稠司憲執義, 爲書狀檢察官, 行到闕里, 問董子ㆍ許魯齋之從祀、揚雄之見逐, 及還, 皆建白, 從其制。 辛卯, 陞禮曹參議, 上書始建學堂、朝廟之儀, 下至臣庶喪制之式, 參酌增損, 勒成常典。 自是兼儀禮詳定所提調。 有妻弟早寡無子者, 欲以稠長子詡爲後, 盡給臧獲田宅資財, 稠固辭曰: "吾子雖不才, 然承家者也。 若多得財寶, 則必生豪侈之心。" 固拒終不聽。 歷兵曹、吏曹參議。 一日, 請面對啓曰: "講武, 軍國重事, 雖不可廢, 然凡有血氣之類, 君子不身剪也, 況馳驅險阻, 危不可測, 或遇猛獸, 其將奈何? 願上愼勿親自射獵。" 不覺流涕, 因極陳講武場之猥多而居民之受弊, 上嘉納之。 丙申, 拜禮曹參判, 上特命爲奉常提調, 多所修建。 戊戌 世宗受禪, 拜禮曹判書, 辛丑, 拜議政府參贊。 太宗謂世宗曰: "此眞宰相也。" 後曲宴于豐壤離宮, 宴罷, 太宗命稠使前, 手柱稠肩, 顧謂世宗曰: "此吾柱石也。" 又謂稠曰: "吾今譽卿, 有何所求?" 稠驚感泣下。 壬寅, 太宗薨, 稠常置衰服于坐傍, 時時悲泣。 及爲吏曹判書, 每當銓注, 高麗及我朝名臣死節之後、中外所擧孝子順孫, 盡皆敍用, 議者謂: "焉有眞孝子順孫, 若是其多乎?" 稠以爲: "一里尙有美人, 以我國之衆, 豈無其人乎? 不可謂之無好人。 間雖有假之者, 其於勸勵風俗, 不爲無益, 亦安知他日遂成風化, 眞孝子順孫輩出於其間乎?" 上每引見, 諮議臣僚賢否, 多從稠言, 稠謹密不言, 故其人終不知。 上嘗引見議事, 因言曰: "人或稱卿任用所私。" 對曰: "誠如其言。 如其賢也, 雖親戚, 臣不避嫌, 如其不肖, 臣何敢以天之造化, 濫加所私乎?" 稠當臺諫被責, 必盡力營救, 嘗言曰: "設言官, 將以諫人主糾百官, 雖或有過, 豈可遽爾罪之?" 壬子, 復拜吏曹判書, 前後掌選, 幾至十年。 一官缺, 必先使郞官精加揀擇, 更與評論, 衆議孚同, 然後任之。 稠嘗詣都堂議事, 左代言金宗瑞承命而至, 稠謂曰: "昔我太宗畜海靑, 乃以爲不可垂憲後世, 卽命放之。 今旣無進獻, 請勿捕養以示後昆。" 辭甚懇至, 宗瑞具以啓達。 丙辰, 以判中樞院事兼判禮曹事, 戊午, 陞議政府右議政, 己未六月, 陞左議政, 十月, 患疾, 上命御醫二人往治之, 又日使內醫與內奴問疾。 十二月, 除仍令致仕, 病篤不拜。 病增革, 稠搖首曰: "見醫何爲?" 且曰: "生于太平世, 沒于太平世, 俯仰天地間, 浩然獨無怍, 此則非吾孫及也。 吾年過七十, 位至上相, 聖上寵遇, 諫行言聽, 死無遺恨。" 是日, 稠兄周入見, 稠欣然而笑, 其妻入見, 亦然。 子詡在側, 亦目而笑之, 更無他語。 尋卒, 年七十一。 遺命喪事一依《文公家禮》, 且外家無嗣, 墓祭愼勿廢。 訃聞, 上悼甚, 率百官擧哀, 撤膳, 停朝三日, 遣使弔賻, 官庀葬事。 諡文敬, 學勤好問文, 夙夜警戒敬。 東宮亦遣使弔賻。 稠性純謹, 不言人過失, 喜看四書、《小學》、《近思錄》、《性理群書》、《名臣言行錄》等書。 雖當倉卒, 無疾言遽色。 奉祭祀必誠, 事兄如事父。 睦宗族信朋友, 必親慶弔問疾。 常使一蒼頭將命, 門無停客, 然待之, 必嚴尊卑長幼之分。 持身儉素, 衣取蔽體, 食取充腹, 不受苞苴, 不營産業, 不近聲色, 不好戲玩。 處官則事上官盡尊敬, 待僚佐以嚴勵, 夙夜供職, 如有可言, 不以出位爲嫌, 盡陳無隱, 自以國家之事爲己任。 有二子: 曰詡、訥。
地名: 河陽 (慶尚道, 縣（監）)
年: 1440.0

○丁丑/前判漢城府事許周卒。 周字伯方, 一字伯公, 慶尙道
              河陽縣人。 養于舅監察大夫崔宰之家, 宰奇其氣度曰: "此兒不凡。" 初以蔭補官, 歷遷至典法正郞。 時權臣有訟奴婢者, 周知其曲, 將欲斷之, 長官逼於勢陰庇之, 周守法不阿, 長官洩其議。 權臣屢至周私第, 卑辭請之, 周竟不從, 權臣深銜之, 及爲政(訪)
                〔房〕
              提調, 乃罷周職。 歲乙丑, 出知襄州事。 時倭寇充斥, 民不安業, 皆竄匿山谷以避之。 周下車, 卽築邑城, 備禦有制。 戊辰, 又知安城郡事, 吏民畏服。 秩滿, 除開城少尹。 庚午, 再遷司憲掌令, 尋除工部摠郞。 時田法大毁, 豪勢兼幷, 公廩虛竭, 擇朝臣剛明公正者釐正之, 擢周
              京畿右道廉問計定使。 辛未, 遷戶曹摠郞, 壬申, 仍爲其道按廉使。 及我太祖卽位, 拜內府卿。 丁丑, 以本職兼司憲中丞。 時設奴婢辨定都監, 以斷中外爭訟, 以周爲都廳使, 治其事。 訟者雲集, 一聽詞訟, 輒記不忘, 若有匿情再訟者, 分析開諭, 摘伏如神, 人皆服之。 後罷辨定都監, 盡歸其務於都官, 以周陞判司水監事, 知刑曹事。 周能辨曲直, 訟者理屈自退, 故負者終無冤。 歲己卯, 勢家以非理見囑, 周不聽, 遂罷知刑曹事, 訟者恨之。 辛巳, 出爲慶尙道按廉黜陟使, 乙酉, 拜刑曹參議。 嘗與同僚議獄, 與長官意不合, 周力卞不聽。 周遂謝病在家, 居數月, 長官悔悟謝過, 乃就職。 丙戌秋(成), 轉戶曹左參議, 冬, 出判洪州牧事, 以疾免。 己丑, 除全羅道觀察使。 遇事略不遺忘, 人稱之曰: "日記觀察使。" 庚寅, 拜漢城府尹, 壬辰, 特拜參知議政府事。 上遇風雷之變, 慮賢良耆舊不見登用, 爰命宰執會議, 闕下衆議, 皆屬於周, 乃有是除。 尋以病風重聽辭。 遷漢城府尹, 出爲京畿觀察使, 復以重聽辭。 歲甲午, 上遇災求言, 周以謂: "中外官吏因循舊弊, 不遵律文, 不分輕重, 婦女例皆繫獄, 甚爲未便。 請自今一依律文, 奸罪死罪外, 婦女勿許囚禁。" 丙申, 陞資憲、開城留後司留後。 及世宗卽位, 判漢城府事, 以疾固辭。 至是感疾彌留, 子孫請進藥, 周笑曰: "世事極矣。 飮藥奚爲?" 子孫力請, 許進數(貽)
                〔貼〕
              。 及疾革, 乃遷正寢, 力疾扶起, 親自沐(洽)
                〔浴〕
              , 具衣(寇)
                〔冠〕
              而臥, 揮婦女使退, 敎其子曰: "凡喪制, 務從儉約。" 餘無及焉。 遂卒, 年八十有二。 訃聞, 輟朝一日, 致弔賜賻。 諡簡肅, 一德不懈簡, 執心決斷肅。 周嚴正恭儉, 聰明過人, 慮事深密。 平生不矯飾, 不妄言。 雖大寒暑, 必具冠帶, 終日端坐, 老且不怠。 居父母喪, 極其哀毁, 俗節必置酒爲會。 弟稠與倜, 皆皓首宰輔, 以子弟之禮事之, 周亦以父(況)
                〔兄〕
              之道待之, 友愛尤篤。 子誠。
地名: 河陽 (慶尚道, 縣（監）)
年: 1474.0

○刑曹三覆啓: "河陽囚金連妻戒德, 與女壻羅順同相奸, 順同爲首, 謀殺金連未行罪, 律該各斬不待時, 平壤囚良人嚴伊、桂山、康春, 與在逃白丁桂同, 同燒張石剛、魯興德家, 强奪馬牛衣服罪, 律該斬不待時, 在逃者追捕斬。 依受敎, 妻子永屬所在官奴婢。" 竝從之。
地名: 河陽 (慶尚道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 河陽 (慶尚道, 縣（監）)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 龍宮 (慶尚道, 縣（監）)
年: 1419.0

○刑曹啓: "龍宮縣居私奴莫金故殺人, 當處斬。" 從之。
地名: 龍宮 (慶尚道, 縣（監）)
年: 1434.0

○壬午/視事。 學生李郢, 與其妹夫正言崔井安潛謀曰: "若造叔父李興奴婢文契者, 當給其半。" 井安心自喜幸, 請張有仁等二人爲證筆, 僞着興名署, 呈都官, 遂與書于佐郞金永倫曰: "予若妄語, 皇天上帝臨之在上。" 永倫稅其契, 未幾事覺。 憲府劾永倫, 永倫納井安之書曰: "井安作誓以請, 安知非是? 且其時知部琴柔亦曰: ‘正言每於常參, 見我請之。’ 彼居論諫之任, 豈作妄言? 是用稅之耳。" 憲府照律以啓, 李郢則杖九十, 井安、永倫則杖一百也。 上曰: "囑托之事, 予甚惡之, 法當痛繩, 杖一百, 無乃輕乎? 且琴柔以宰相之薦, 歷揚淸要, 予亦謂可用之材也。 今觀此事, 誠姦詐之儒也。" 乃下刑曹, 俱收職牒, 囚繫按推。 琴柔往居龍宮, 卽命拿來。
地名: 龍宮 (慶尚道, 縣（監）)
年: 1466.0

○傳旨刑曹曰: "前龍宮縣監宋守殷, 決杖一百, 屬官奴。 前陜川郡守權得經、永川郡守申命之、眞寶縣監李質、玄風縣監孫閏生、昌原府使李壽生、密陽府使禹垓, 決杖一百, 收告身。 江華府使禹繼蕃、金城縣監李仁順、高敞縣監蔡申命、盈德縣令金惶、文義縣令趙崝、礪山郡守趙崇智, 收告身。 山陰縣監鄭成良、漆原縣監崔安智、高靈縣監李永蓁、三嘉縣監文碩漢、平壤判官李壽朋、成川府使李惇仁、江陵府使金仲廉、判官李貴華、原州牧使金克己、判官鄭和、醴泉郡守金祗、藍浦縣監吳子善、永春縣監曺尙謙、鎭川縣監裵止訥、懷仁縣監成繼姓、沃川郡守金映璧、全義縣監崔鎭、林川郡守朴輝、咸安郡守柳訓、豐基郡守禹塲、潭陽府使薛晟、河東縣監尹愼德、靑松府使崔尙柔、咸昌縣監權漢生、咸平縣監成繼曾、陰城縣監金淮、旌善郡守朴繼姓、奉化縣監柳暟、果川縣監尹繼智、前全義縣監金嗣源、樂安郡守尹利、淸州牧使黃守正、判官琴以詠、咸陽郡守盧藎卿、前果川縣監任彭孫、包伊浦萬戶鄭愼之、甘浦萬戶庾善言罷職。"
地名: 龍宮 (慶尚道, 縣（監）)
年: 1471.0

○下書慶尙道觀察使吳伯昌曰: "今聞龍宮人金孝文子婦, 因覲親, 歸于尙州本家, 與私奴池衆相奸, 剃髮不還, 事發, 推鞫其女, 只論杖八十, 池衆收贖。 果爾則罪重、罰輕, 卿何爲如此乎? 其具事由, 馳啓。" 因命司憲府執義鄭垠, 令更鞫池衆之獄以啓。 時, 垠以事往本道。
地名: 龍宮 (慶尚道, 縣（監）)
年: 1479.0

○刑曹啓: "龍宮囚司贍寺奴戒同, 憤將校季成拘執己妻, 手刃殺季成罪, 律該斬待時。" 命減死。
地名: 龍宮 (慶尚道, 縣（監）)
年: 1485.0

○朔戊寅/先是, 大內殿使送元肅作絶句, 以寓求請《大藏經》之意, 贈禮曹郞廳, 禮曹以啓。 上令弘文館製排律長篇押强韻, 似若禮曹郞廳所答以贈。 元肅見之, 嘆曰: "吾當藏袈裟中, 持還本國矣。"
                【詩曰: "縹緲扶桑域, 風烟作一區。 分支吳
                  泰伯, 通譯漢西都。 土産饒犀象, 民居畜稻稌。 古城雄筑紫, 隣界接拘奴。 歌吹唯傳篴, 衣冠只着儒。 高官尊大德, 異俗奉浮屠。 萬貨通閩浙, 儒冠絶泗洙。 那知魚鼈窟, 有此鳳鸞鶵? 印月澄心鏡, 披塵得髻珠。 善根栽菡萏, 道味養醍醐。 鷙獸隨金策, 飢禽啄寶盂。 三車揮辟塵, 二酉閱書廚。 干呂靑雲動, 無風碧海浦。 遐方勤仰戴, 之子遠馳驅。 絶島微如髮, 輕颿迅似鳧。 鰲身騰屭贔, 鯨眼閃睢盱。 雲鬈紅輪暝, 天低翠笠孤。 鷄林遙指點, 鳳闕條蹌趨。 盡日承恩晉, 雲天賜宴需。 仙壺斟下若, 珍膳飣渟母。 玉管驚鸞至, 華茵瑞鵲敷。 榻前言更近, 階下拜成膜。 允屬乾坤泰, 休論嶺海紆。 靈臺曾偃伯, 文館正迎儒。 玉燭調時律, 金甌壯版圖。 桑麻連絶徼, 車馬溢通衢。 治化今如此, 隆平有是夫。 一家情更篤, 兩國信應孚。 賓館相逢話, 詞林自愧蕪。 詩成珠錯落, 書罷墨糢糊。 寂照何須問? 奝然可遠踰。 山門思永鎭, 海藏爲來須。 側布龍宮盡, 駄歸馬寺無。 五千經卷軸, 十萬里得途。 古匣魚腸劍, 淸香鵲尾鑪。 旅窓鬼夢遠, 滄海歲年徂。 遙想松枝偃, 普門丈室隅。" 校理申從濩所製也。】
地名: 龍宮 (慶尚道, 縣（監）)
年: 1488.0

○刑曹三覆啓: "龍宮囚私奴奉山捽其父趙之緜頭髮罪, 律該斬不待時。" 從之。
地名: 龍宮 (慶尚道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 龍宮 (慶尚道, 縣（監）)
年: 1605.0

○江原道嶺西寧越、旌善、春川、平昌、麟蹄、原州、橫城等官, 今七月十七日爲始, 東風連日大吹, 海中白鷗, 蔽天飛來, 所見駭異。 二十日夜, 下雨如注, 洪濤巨浸, 卒然橫流, 衝突客舍、官廳、軍器、倉穀, 大而僧居、小而村落, 水之所經, 盡爲漂沒, 牛馬、家藏, 亦盡漂溺無存。 春川則昭陽亭樓撥毁, 人物、廬舍, 盡數墊沒, 百穀埋損, 沙石覆沒。 登高望見, 哭聲相聞於四野, 鷄犬鳴吠於浮屋之上, 亦有著枷罪人, 浮來水上。 寧越人家, 至於三百三十九幕浮去。 嶺東則江陵府五里程外, 有水曰南大川, 自前防水, 川邊植木, 堅築堤防, 本府設立後, 自南門之外, 官奴婢幷百餘家及他百姓私奴婢數多居生。 大水猝至, 防川水口衝破, 轟突之聲, 崩山拍海, 勢掀天地, 百餘家官奴婢等卒然遇之, 罔知所措, 各聚家上, 或乘木, 木拔家破, 一時漂流, 妻子、同生一族, 同結衣帶以死。 呼哭之聲, 干雲徹霄, 凡有耳目, 不忍聞見, 府使金弘微親到南城, 大慟而已。 田畓幷千餘石地埋沙, 大小人家竝皆漂沒, 人無依接。 自大嶺至海邊, 膴膴原田, 唯見白沙彌漫, 牛馬溺死, 不知其數。 麟蹄則一百二幕漂去, 水災在嶺西尤甚慘酷。 官舍、公廨、鄕校、倉庫盡爲漂流, 官門五里, 數百年生長松木, 摧折拔根, 漂流無一, 許多田畓, 成沙作塘。 襄陽則府內百餘戶大小人家財畜, 一時漂沒, 渰死人物, 或父母子女, 或夫妻兄弟, 有全家淪溺者, 有沙汰壓死者, 閭閻街路, 哭聲徹天, 濱海之間, 積斃相枕。 高原則人家漂沒者, 一百七家, 牛馬雜畜, 亦多溺死。 金城、杅城、平康、洪川、楊口、鐵原, 水災亦爲慘酷。 慶尙道
              安東府, 本月二十日, 江漲大至, 漸成溟渤, 渺然不知津涯, 衝入府城, 南門客舍大廳及衙舍, 盡爲沈沒。 東南近郊所居官人及民人家舍, 盡爲衝激漂散而去, 各人家財, 全未收出, 蕩然一空, 三面子城, 亦爲崩頹。 映湖樓不知去處; 廬江書院盡數漂去, 大家世族百年家舍, 漂蕩無餘, 今此水災, 乃開闢以來之所未有者。 慶州則府內變爲大海, 閭舍無不墊沒; 善山則瀰滿廣野, 阡陌成海, 以至仁同、靈山、軍威、昌原、醴泉、迎日、義興、龍宮、高靈、尙州等官, 一樣牒報。 禮安、安東、靈山、草溪、宜寧、金海、昌原、咸安等官, 被害尤酷。 沿江公廨及民家衝盪漂沒, 蔽江而下流, 尸不知其數, 號哭徹天。 古之言大水者, 或謂懷山襄陵; 或謂之沈陸沒崗, 而恐未有如此之不可形言者, 其殘滅之狀, 有甚於當壬辰賊火之焚蕩乎。
地名: 奉化 (慶尚道, 縣（監）)
年: 1466.0

○傳旨刑曹曰: "前龍宮縣監宋守殷, 決杖一百, 屬官奴。 前陜川郡守權得經、永川郡守申命之、眞寶縣監李質、玄風縣監孫閏生、昌原府使李壽生、密陽府使禹垓, 決杖一百, 收告身。 江華府使禹繼蕃、金城縣監李仁順、高敞縣監蔡申命、盈德縣令金惶、文義縣令趙崝、礪山郡守趙崇智, 收告身。 山陰縣監鄭成良、漆原縣監崔安智、高靈縣監李永蓁、三嘉縣監文碩漢、平壤判官李壽朋、成川府使李惇仁、江陵府使金仲廉、判官李貴華、原州牧使金克己、判官鄭和、醴泉郡守金祗、藍浦縣監吳子善、永春縣監曺尙謙、鎭川縣監裵止訥、懷仁縣監成繼姓、沃川郡守金映璧、全義縣監崔鎭、林川郡守朴輝、咸安郡守柳訓、豐基郡守禹塲、潭陽府使薛晟、河東縣監尹愼德、靑松府使崔尙柔、咸昌縣監權漢生、咸平縣監成繼曾、陰城縣監金淮、旌善郡守朴繼姓、奉化縣監柳暟、果川縣監尹繼智、前全義縣監金嗣源、樂安郡守尹利、淸州牧使黃守正、判官琴以詠、咸陽郡守盧藎卿、前果川縣監任彭孫、包伊浦萬戶鄭愼之、甘浦萬戶庾善言罷職。"
地名: 奉化 (慶尚道, 縣（監）)
年: 1476.0

○戶曹據慶尙道觀察使啓本啓: "向時榮川、安東、豐基、奉化等處, 因雨山頹, 人民死傷, 田土覆沒。 其壓死人, 令所在官弔祭, 壓傷人授族親官給米醬, 曲加撫恤, 限三年蠲還上及賦役, 其田地覆沒者, 官給閑田以資其生。 諸司奴婢, 限明年減身貢, 如正兵、船軍、書吏一應有役人, 令各衙門放送何如?" 從之。
地名: 奉化 (慶尚道, 縣（監）)
年: 1566.0

○壬申/憲府啓曰: "臣等見慶尙道
              奉化正兵禹成賢、安東正兵李悅等三十四人連名之狀, 則江原道
              三陟府居內需司奴末叱山等, 結黨成弊, 與前日淸洪道
              泰安郡叛奴無異, 故移文于慶尙、江原兩道監司推閱, 則兩道推案, 初到本府, 而今見江原監司移文, 則內需司因新本宮奴命石之告, 上達天聽, 囚禁奴末叱山等, 急速放送事, 判下報刑曹, 行移本道云。 臣等伏見命石狀辭, 皆爲誣飾欺罔, 雜以他事, 隱然呈訴, 極爲痛憤。 況末叱山等, 身犯重罪, 所當刑訊得情, 明示邦憲, 而因內需司取旨, 遽命放送。 是有罪之人, 有司執之, 而近習放之, 將何以示法於民哉? 南(牙)
                〔寺〕
              北寺之分, 已成於今日, 豈不寒心? 請末叱山等勿放畢推, 以定其罪。 命石瞞告之罪, 令攸司推考重治。" 答曰: "末叱山等元情, 更推啓聞事, 監司處下書可也。 不可遽卽刑推也。 命石則以迷劣人, 悶貧寒之奴, 被囚呈訴矣。 不必推治也。 不允。"
地名: 奉化 (慶尚道, 縣（監）)
年: 1592.0

○金睟馳啓曰: "盈德縣令安璡, 守城形止報狀持來人, 登山夜行, 二十日得到臣處。 詳問左道成敗, 則東海一帶, 長鬐以上安東、靑松、眞寶、奉化、禮安、榮川、醴泉、豐基外, 彦陽一路, 蔚山、慶州、永川、新寧、義興、義城、軍威、比安, 亦已焚蕩, 賊徒橫行, 牛輸馬載, 連絡道路, 監司、兵ㆍ水使、防禦使、助防將, 亦不知所去處, 各處守令, 擧皆逃竄。 右道則居昌、安陰、咸陽、山陰、丹城、河東、昆陽、泗川、晋州外, 其餘皆經賊鋒, 南海島, 則雖未經賊, 軍糧、軍器, 全羅左水使
                【此事金誠一書狀中亦有。 左水使及李舜臣也。】
              先自焚燒, 已爲空城。 星州之賊, 其數不多, 曹大坤專力措捕, 來犯南邊之賊, 水使元均率諸將, 合力措捕。 臣則雖無所率之軍, 義不忍退守本道, 只率軍官守令輩八十餘人, 約與全羅監司李洸合勢, 共向京師, 馳到咸陽, 伏見李洸所通聖敎, 有云: ‘倭奴充斥近畿, 不得已駐箚松都, 號令四方, 以期勦滅, 卿其密通于慶尙右道, 使之急急掃境來援。’ 臣伏讀聖諭, 五內焚裂, 不覺聲淚俱發。 本月十八日, 直到全州, 今向振威矣。"
地名: 奉化 (慶尚道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 奉化 (慶尚道, 縣（監）)
年: 1615.0

○乙卯九月二十日癸巳, 司憲府啓曰: "奉化縣監金俔, 以其子弟所奸邑婢上京之故, 督令還現, 仍爲杖殺其父。 其女將此枉死之冤, 呈于本府, 其父雖是官屬, 而以私濫刑之罪, 不可不懲。 請命先罷後推, 以正其罪。 司果鄭百官昌
              , (爲人邪毒,) 謗訕朝政, 無所不至, 且以茂績之姪, 指嗾之事, 人無不知。 請命削去仕版。" 王從之。 【時, 爾瞻之黨, 恐史官書其罪惡
              實狀, 摘劾罪過, 盡行斥逐, 悉以其腹心代之。 (鄭百昌旣被罷逐, 或傳言)"百昌書爾瞻罪惡(比之莽、卓)。 爾瞻大怒, (嗾臺諫劾之, ) 將起史禍, 賴救者止之。" 至是, 因茂績疏, 嗾臺諫劾之。】
地名: 奉化 (慶尚道, 縣（監）)
年: 1648.0

○庚寅/命江原道觀察使柳碩, 入黃池, 求先祖陵墓。 初, 豐基郡人前司果秦闢、徐泰一等上疏言, 先祖壽陵墓
              
                【卽穆祖皇考陵。】
               在三陟府
              黃池
              蘆洞中, 可以求得, 三陟、旌善、奉化之人, 亦有知之者。 疏下禮曹, 禮曹以爲: "先祖陵寢在於三陟之說, 自祖宗朝有之, 而至今莫知其處。 頃在庚辰年中, 因朴之榮夢感之書, 或令大臣收議, 或令賓廳會議, 蓋以陵墓莫重之事, 不可尋常處置也。 今闢等疏辭, 多有援引證左之人, 似與朴之榮虛誕之說有間。 請令廟堂議處。" 從之。 備局請遣秦闢等與所證人等, 指示摘出, 偕送於慶尙監司, 使之究問得實, 上從之。 適會, 闢所證三陟民金太雲者來京中, 故下刑曹按問之。 其供辭曰: "本以旌善郡民, 今住三陟。 未及移居之時, 以黃腸木斫伐之役, 入三陟
              黃岱洞, 黃池下長牲里居民金天國及其弟天福以役夫, 偕到蘆洞。 指一古墓, 謂臣曰: ‘此乃古來所傳陵墓, 而標石不存, 故今不能詳知。’ 臣視其墓, 傍有大木七八株, 而雜木亦茂盛, 十五里內無他古墓矣。 黃岱
              蘆洞外, 又有東山伊
              蘆洞, 相距可九十里。 聞其蘆洞, 亦有陵墓, 而此則臣未之見云。" 事下備局, 備局覆啓以爲: "太雲供辭所謂黃池
              蘆洞有陵墓之說, 與闢等所聞相符。 給馬下送于江原道, 令監司, 將金天國兄弟, 一處憑問, 則不無驗左加出之端。 且臣等取考《輿地勝覽》, 則穆祖皇考陵, 在府西蘆洞, 皇妣陵在府西東山云。 太雲所稱東山伊
              蘆洞有陵墓云者, 似是自前云云之地, 亦令監司, 訪問故老, 得實以啓。" 上從之。 其後闢等所證人, 皆詣豐基郡, 本道監司按問之。 安莫成供稱: "臣世居旌善, 乙酉歲, 始移三陟
              黃池上長牲里。 去年三月, 秦闢率從者二人, 到家僦宿, 翌日與莫成子大老, 偕入山中, 經夜乃還。 問其故, 闢曰: ‘爲求得陵墓。’ 語間莫成妻姊論介曰: ‘吾年十六七時, 隨父莫丁、祖順萬, 入山採參, 自黃池
              汚澤向西北行至山腰, 同里數人, 於一墓上, 斫大木五株, 覆其墓。 歸問其故, 祖父曰: 「此實國陵。」 云’ 矣, 莫成則未之見云。" 論介供稱: "少時果見斫木覆墳之地。 四面平坦處, 可種一斗。 北有咸朴山, 東南對蓮花峯, 從北稍遠, 有寺曰本寂寺, 去墓不滿三四丈。 有鍊石一塊如斗者, 微露於地中, 下一里許有小池。 還家後問於祖父, 答曰: ‘非汝女子所知。’ 復問則曰: ‘此乃國王先祖之墓, 故謂之國陵。 國家如或尋得, 則此地之民不能安居, 愼勿出口。’ 少時所見之地, 到今不能分明云。" 奴公巾供稱: "陵墓在本寂洞寺刹之上, 人所皆傳, 而曾未目見。 自本寂北距咸朴山稍遠, 咸朴山或謂之大朴山。 本寂西北山腰稍平之地, 正是云云之處, 而樹木參天, 不辨咫尺云。" 公巾又言: "三陟府吏家, 古有前後尋問時, 監司啓草謄寫之冊。" 仍取而納之。 監司李曼馳啓以聞, 備局請更加詰問於公巾及論介。 仍令江原監司, 率安莫成等, 馳往黃池, 遍歷遠近, 期得陵墓及所謂鍊石形體然後, 發遣奉審之使, 上從之。
地名: 淸河 (慶尚道, 縣（監）)
年: 1457.0

○領議政鄭麟趾等據巡察使朴薑、具致寬啓本議: "諸浦外藩籬, 諸鎭次藩籬也。 大抵欲密不欲踈, 密則有相掎角之勢, 踈則道路遙隔, 不及救援。 且所謂島夷長於水戰, 而短於騎戰, 我國長於騎戰, 而短於水戰。 臣等以爲倭奴慓悍輕死, 善用短兵, 若投隙登岸, 白刃相接, 則我之不捷, 什常八九, 前朝之季可鑑。 雲峯之戰, 不有我太祖之神武, 三道之民幾無孑遺。 所謂甘浦以北, 風浪險惡, 賊船來往勢難者。 臣等以爲前朝之季, 倭賊侵至咸興, 賊勢甚熾, 不有我太祖之神武, 咸吉之民亦無孑遺。 開國以後列聖相承, 廣詢群策, 龍驤駕海, 虎旅屯陸, 然後倭寇寢息, 耕耘竝海, 是雖聖化能服其心, 亦由藩籬牢固, 賊不敢窺覘耳。 今撤甘浦以北船軍, 則江原、咸吉之船軍, 皆當革除, 是自撤其藩籬也而可乎哉? 己亥庇仁之戰, 縣監宋虎生帥兵守城, 賊圍之甚急, 藍浦兵馬使吳益生竪旗于北, 舒川郡事金閏吹角于東, 救兵四至然後賊懼乃退, 是亦邊郡密比之明驗也。 盈德、淸河、延日、機張、鎭海、務安、興德、藍浦等地, 沿海防禦最緊之邑, 城郭館舍已備, 非一二年之經營。 丑山、漆浦、包伊、開雲、海雲、知世、助羅、所可、沙月串、突山、築頭、高巒、大津、唐津等浦, 或以退排或以密比爲可革, 然舟船非匏繫之物, 若有賊變, 或合或離, 出入救援。 況賊來無定處, 且排設已久, 倭賊悉知, 六十年間別無見敗之處。 今不宜無事而更改成規, 然非臣等之所洞見。 乞令曾經諸道觀察使、都節制使、處置使者熟議。 一, 兩界則防禦最緊, 道里遙隔, 軍官率多厭憚不赴, 不得已差遣朝官爲都鎭撫, 其餘軍官亦用京軍士。 若下三道, 則與兩界體勢不同, 今若稱都鎭撫差定, 非惟騶從供億之弊, 必將(寅)
                〔夤〕
              緣僥倖以爲媒進之階, 無益而有害。 又其餘軍官, 皆以下番京軍士帶行, 計日給到, 則人人希望仕到, 爭先趨附。 或以族親, 或以舊知阿私, 帶率軍官, 任意閑遊, 甚者或常在家, 虛錄仕到, 詐僞日滋, 及其番上, 奪人都目, 互爭是非, 訟端蜂起。 不特此也。 侍衛禁兵, 輕與方鎭將帥, 於大體何如? 況今下番軍士, 皆籍名諸翼, 使不得任意出入, 如有邊警, 皆令徵聚應變, 何必口傳然後乃爲緩急之用乎? 臣等以爲姑仍舊, 擇閑散人有武才者率行。 一, 兩界防禦最緊, 欲戍卒之多, 設立充補之法, 而實授甲士者, 亦不番上, 但赴防而已。 我朝侍衛禁兵來自三道者, 不啻什九, 若兵曹不更試, 只以仕到矢數, 相考授職, 則臣等恐猥劣無用之輩, 冒濫得授, 而禁兵終至於不精矣。 一, 本朝昇平日久, 生齒日繁, 土地有限, 居民濱海。 今若刷出安眠串居民, 則彼之棄舊徙新之苦, 姑置勿論, 以六百餘口之人, 將居之何地? 況他道沿海居民, 不得盡皆刷出, 則何獨患於安眠之居民乎? 臣等以爲此地牧場已居半, 南有處置使助兒梁助戰之所, 北有都萬戶及泰安節制使防禦, 海岸又無船泊處, 倭寇亦不得卒入爲寇。 其居民宜令仍舊, 其無松木山麓許民耕種, 其松木茂盛處嚴加禁伐, 毋得作田, 庶幾官民兩便。" 右贊成申叔舟議: "沿邊諸浦猥多, 兵分力弱, 其勢終須革不緊以補緊處。 今巡察使等, 已親審其形勢, 必不太遠。 況雖曰革之, 實移泊他浦耳, 船與軍無損, 而又無遷徙更建之勞矣。 但盈德、興海新鎭之軍, 不宜以水軍充立, 其水軍悉分屬他浦, 更以陸軍充給。 沿邊有城郭縣邑殘弊者, 以內地縣邑割補置鎭。 三道都節制使、處置使, 今已各置首領官、都鎭撫, 但邊將等軍官, 率多無賴之徒, 如吏典去官者, 侵漁軍戶爲弊不貲。 且於防禦無益, 悉依兩界例, 以下番軍士中有武才者率行, 其給則下三道與兩界苦歇不同, 量減仕到, 鎭則都節制使, 浦則處置使, 無時檢擧。 忠淸道沿邊之地, 無造船材木, 但安眠串耳。 今新入之人, 必有舊居之地, 雖刷出無新徒之苦。 依啓本施行。" 啓下兵曹, 兵曹啓: "第一條, 丑山浦、包伊浦、漆浦革罷, 船軍移屬興海鎭事, 則丑山浦船軍等, 皆居寧海府以上諸邑, 與海鎭隔遠, 不可移定, 宜屬寧海鎭。 但防禦最緊水軍, 不可盡屬於鎭。 今革罷包伊浦、開雲浦、海雲浦船軍共一千五百二名內, 富山浦、鹽浦、加乙望浦各四百名, 多大浦二百名、西生浦一百名, 量其所居遠近移屬。 且漆浦雖不可泊大船, 船小則可以泊立, 況今興海雖新置鎭, 無軍以戍, 則漆浦不可遽革, 改作小船, 仍舊防禦, 興海鎭軍, 則用傍近閑良人, 漸次充定。 第二條, 諸道都節制使, 兼差判府事事, 則軍民重事, 不可一人兼掌, 仍舊施行。 第十二條, 都節制使、處置使、都鎭撫差定事, 則以軍官爲都鎭撫, 似爲輕易, 選諳鍊朝官差首領官。 且諸營鎭邊將帶去軍官, 率用典吏去官無賴之徒, 甚爲不可。 請依啓本, 於下番京軍士中, 令擇有武才可用者, 自擧口傳率行, 仕到之數, 半兩界赴防者。 第十五條, 沿邊諸鎭, 試充補甲士事, 則下三道甲士, 乃番上侍衛禁軍, 事體與兩界異, 不可以外方所試便許除職, 仍舊爲可。 若沿邊諸邑幷合作鎭事, 委觀察使審定, 啓聞後擬議施行, 餘如所啓。" 從之。